open-index/open-wikipedia-markdown huggingface dataset:
Μουβατάλις Β΄

Ο **Μουβατάλις Β΄** (1295-1272 π.Χ.) ήταν ο μεγαλύτερος γιος και διάδοχος του Βασιλιά των Χετταίων Μουρσιλίς Β΄. Έμεινε γνωστός από την μάχη του Καντές (1274 π.Χ.) και από την πρώτη συνθήκη ειρήνης που καταγράφηκε στην ιστορία, αυτήν με τον Φαραώ της Αιγύπτου Ραμσή Β΄. 

Η μάχη του Καντές ήταν το αποκορύφωμα μιας μακροχρόνιας έχθρας μεταξύ των δύο λαών από την εποχή που ο πρίγκιπας Ζαννάνζα, γιος του Σουπιλουλιούμα, πέθανε στη διάρκεια της μετάβασής του στην Αίγυπτο ως υποψήφιος σύζυγος της νεαρής χήρας του Τουταγχαμών. 
Ο Ραμσής Β΄ (1279 π.Χ.-1213 π.Χ.) τον πέμπτο χρόνο της βασιλείας του ήθελε να ανακτήσει πίσω το Καντές και όλες τις κατακτηθείσες από τους Χετταίους περιοχές. Ο Μουβατάλις έμαθε τα σχέδιά του και διέδωσε την ψεύτικη φήμη ότι ο χεττιτικός στρατός βρισκόταν μακριά, στο Χαλέπι. Όταν έφτασε ο Ραμσής στο Καντές, ένοιωσε δυσάρεστη έκπληξη. Βρήκε τον Μουβατάλις με 37.000 άντρες και 2.500 άρματα. Η έκβαση της μάχης του Καντές θεωρείται σήμερα αμφίρροπη, γεγονός όμως είναι ότι κάθε πλευρά προσπάθησε να την παρουσιάσει σαν δική της νίκη. 

Ο Μουταβαλίς έμεινε επίσης γνωστός από τις επιστολές τις οποίες αντάλλαξε με τον υποτελή του βασιλιά της Βιλούσας Αλαξάντου, διάδοχο του Κουκκούννι. Η συγκεκριμένη πόλη ταυτίζεται από πολλούς με την ομηρική Τροία και στα κείμενα των Χετταίων αναφέρεται με το όνομα Βιλούσα (*Wilusa*). Σύμφωνα με ό,τι προκύπτει από τις επιστολές αυτές οι κάτοικοι της Βιλούσας λάτρευαν τον θεό Απόλλωνα (*Appalliunas*), ενώ η πόλη διέθετε και υπόγειο ρεύμα. 

Την εποχή του Μουβατάλις Β΄ οι Χετταίοι δέχθηκαν νέα σκληρή επίθεση από τους Κάσκα, που έφτασαν μέχρι τη Χαττούσα. Τότε αναγκάστηκε να μεταφέρει την πρωτεύουσα του χεττιτικού κράτους νότια στην  Ταρχουντάσσα (*Tarhuntassa*). Στη Χαττούσα παρέμεινε κυβερνήτης ο μικρότερος αδελφός του Μουβατάλις, ο Χατουσίλις, γνωστός για τις στρατιωτικές του ικανότητες ως αρχιστράτηγος του Καντές για να τους αντιμετωπίσει. Ο Χατουσίλις όχι μόνο τους συνέτριψε, αλλά πήρε για πρώτη φορά πίσω την παλιά συμπρωτεύουσα *Ταπινόβα*. Η Χαττούσα μετά την οριστική απομάκρυνση του κινδύνου των Κάσκα έγινε ξανά πρωτεύουσα των Χετταίων όταν ανέβηκε στον θρόνο ο γιος και διάδοχος του Μουβατάλις Β΄ ο Μουρσίλις Γ΄.

## Πηγές
* Bryce, Trevor. *The Kingdom of the Hittites*. Οξφόρδη: Oxford University Press, 2005.

## Εξωτερικοί σύνδεσμοι
*Βασιλεία του Μουβατάλις Β΄

Κατηγορία:Χετταίοι
Κατηγορία:Βασιλείς των Χετταίων
Αρνουβάντας Γ΄

Ο **Αρνουβάντας Γ΄** ήταν βασιλιάς των Χετταίων (1209 π.Χ.-1207 π.Χ.), μεγαλύτερος γιος και διάδοχος του Τουδαλίγια Δ΄. Πέθανε πρόωρα και τον διαδέχθηκε ο αδελφός του Σουπιλουλιούμας Β΄, τελευταίος βασιλιάς των Χετταίων.

## Πηγές

* Bryce, Trevor. *The Kingdom of the Hittites*. Οξφόρδη: Oxford University Press, 2005.

Κατηγορία:Βασιλείς των Χετταίων
Σουπιλουλιούμας Β΄

Ο **Σουπιλουλιούμας Β΄** υπήρξε ο τελευταίος Βασιλιάς των Χετταίων (1207-1178 π.Χ.) σύμφωνα με την Νεότερη Χρονολόγηση, νεότερος γιος του Τουδαλίγιας Δ΄, μικρότερος αδελφός και διάδοχος του βασιλιά Αρνουβάντας Γ΄. Ο σύγχρονος του ήταν ο βασιλιάς της Ασσυρίας Τικουλτί Νινουρτά Α΄. Η πρώτη ναυμαχία στην ιστορία έχει καταγραφεί όταν ένας στόλος των Χετταίων νίκησε τους Κυπρίους, σύμφωνα με μεγάλους ιστορικούς ακολούθησαν άλλες δύο μεγάλες νίκες με πλοία από την Ουγκαρίτ. Τα γεγονότα είναι γνωστά από δύο επιγραφές σε ιερογλυφικά Λουβικά, καταγράφουν δύο πολέμους απέναντι στην πρώην πρωτεύουσα Ταρχουντάσσα στα νότια και τους Αλασγούς της Κύπρου. Η μία επιγραφή βρέθηκε στην Άνω πόλη της Χαττούσας, η άλλη στην βόρεια γωνία της ανατολικής λίμνης που είναι γνωστό ως Θάλαμος 2, είχε την χρήση δεξαμενής νερού για την Χαττούσα. Οι επιγραφές του Θαλάμου 2 περιγράφουν μεγάλη αστάθεια την εποχή του Σουπιλουλιούμας Β΄, ο ίδιος λεηλάτησε την Ταρχουντάσσα η οποία δεν ήταν μόνο πόλη των Χετταίων αλλά και πρωτεύουσα της αυτοκρατορίας την εποχή του Μουβατάλις Β΄. Οι Λαοί της Θάλασσας ρήμαξαν όλη την περιοχή από το Αιγαίο Πέλαγος μέχρι την Χαναάν, κατέλαβαν την Κιλικία και την Κύπρο και ίδρυσαν το κράτος των Φιλισταίων, με τον τρόπο αυτό έκοψαν όλους τους εμπορικούς δρόμους. Με βάση τις επιγραφές που βρέθηκαν στην Ουγκαρίτ ο Σουπιλουλιούμας Β΄ ζήτησε βοήθεια από την πόλη για να αντιμετωπίσει τους Λαούς της Θάλασσας.

*"Ο εχθρός προελαύνει, οι δυνάμεις μου είναι πολύ λίγες για να τον αντιμετωπίσει, στείλτε μου ότι μπορείτε"*.

Ο Σουπιλουλιούμας Β΄ δραπέτευσε από την Χαττούσα, το τέλος του δεν είναι γνωστό, σύμφωνα με μερικές πηγές *"εξαφανίστηκε"*, σύμφωνα με άλλες σκοτώθηκε στην κατάληψη της πόλης. Μετά την κατάληψη της Χαττούσας οι Κάσκα που βοήθησαν τους Λαούς της Θάλασσας να καταλάβουν την πόλη την έκαψαν. Νεότερες έρευνες έδειξαν ότι πιθανότερες αιτίες ήταν φυσικές καταστροφές με ισχυρούς σεισμούς. Στην ίδια τοποθεσία ιδρύθηκε 500 χρόνια αργότερα η Φρυγία, ένας βασιλιάς της Καρχεμίς διεκδίκησε τον τίτλο του *"Μεγάλου Βασιλιά"* ως απόγονος του Σουπιλουλιούμας Α΄.

## Παραπομπές



## Πηγές

*Bryce, Trevor. *The Kingdom of the Hittites*. Οξφόρδη: Oxford University Press, 2005.
*Horst Nowacki, Wolfgang Lefèvre Creating Shapes in Civil and Naval Architecture: A Cross-Disciplinary Comparison BRILL, 2009
*Astour, AJA 69 (1965)
*Trevor Bryce, The Kingdom of the Hittites, Oxford University Press, 2005.

## Εξωτερικοί σύνδεσμοι

*Βασιλεία του Σουπιλουλιούμα Β΄

Κατηγορία:Χετταίοι
Κατηγορία:Βασιλείς των Χετταίων
Αρνουβάντας Β΄

Ο **Αρνουβάντας Β΄** (1322 π.Χ.) ήταν ο μεγαλύτερος γιος και διάδοχος του Βασιλιά των Χετταίων Σουπιλουλιούμα Α΄. Ο πατέρας του πέθανε από την επιδημία που προκλήθηκε στις τάξεις των Αιγυπτίων αιχμαλώτων που μεταφέρθηκαν στη χεττιτική ενδοχώρα μετά τις εκστρατείες στη Χαναάν. Οι χεττιτικές ιστορικές πηγές μαρτυρούν ότι από την ίδια ασθένεια αρρώστησε και ο Αρνουβάντας. Αμέσως μετά την άνοδό του στο θρόνο, ο λαός των Κάσκα (ή Γκάσγκα) εξεγέρθηκε, επωφελούμενος από την κάμψη της χεττιτικής δύναμης εξαιτίας της επιδημίας που θέρισε τον πληθυσμό. Οι Κάσκα κατέλαβαν την επαρχία της Ισουπίττα και ίδρυσαν για πρώτη και τελευταία φορά στην ιστορία τους βασίλειο με αρχηγό τον στρατηγό Πιχινίτ. Για την αντιμετώπιση των διαρκών προβλημάτων με τους Κάσκα, καθώς και με τη χώρα Αρζάβα στα δυτικά, ο Αρνουβάντας χρειάστηκε τις υπηρεσίες του νεότερου αδελφού του Μουρσίλις. Ένα επεισόδιο στη διάρκεια αυτών των γεγονότων ήταν η βοήθεια που προσέφεραν οι δύο αδελφοί στον Μανάπα Ταρχούντα, πρώην ηγεμόνα της Χώρας του Ποταμού Σεχά, ο οποίος είχε εκδιωχθεί από τους αδελφούς του. Οι Χετταίοι του πρόσφεραν άσυλο και τον βοήθησαν να επανέλθει στο θρόνο του. Για όσο διάστημα βασίλεψε ο Αρνουβάντας, οι σχέσεις της Χώρας του Ποταμού Σεχά με τους Χετταίους ήταν αρμονικές. Ο Αρνουβάντας πέθανε, έπειτα από πολύ σύντομη βασιλεία, από την ίδια αρρώστια που αφάνισε τον πατέρα του. Τον διαδέχθηκε ο νέος και άπειρος Μουρσίλις Β΄ γι' αυτό. Ο Μουρσίλις όμως αποδείχθηκε ικανότατος βασιλιάς.

## Πηγές

Bryce, Trevor. *The Kingdom of the Hittites*. Οξφόρδη: Oxford University Press, 2005.

Κατηγορία:Βασιλείς των Χετταίων
Μανάστιρετς

Το **Μαναστίρετς** () είναι χωριό του Δήμου Ρόσομαν , της Περιφέρειας Βάρνταρ, στην Βόρεια Μακεδονία. Βρίσκεται στο κέντρο περίπου της χώρας και σύμφωνα με την απογραφή του 2002 έχει 321 κατοίκους.
 
Κατά τον 19ο αιώνα και στις αρχές του 20ου στο χωριό ζούσαν χριστιανοί και μουσουλμάνοι. Μετά τους Βαλκανικούς Πολέμους του 1912-13 το χωριό περιήλθε στην κατοχή της Σερβίας.

## Δημογραφία
Κατά την απογραφή του 2002, το χωριό αριθμούσε:
* Σλαβομακεδόνες: 305
* Σέρβους: 16

## Το Μοναστήρι του Αγίου Νικολάου

Κοντά στο χωριό βρίσκεται το Μοναστήρι του Αγίου Νικολάου. Χτίστηκε το 1095 και είναι καλά αναστηλωμένο. Ανακαινίστηκε πρώτη φορά το 1266 και πάλι το 1327 με δωρεά «του πρωτόπαπα του Μοριχόβου» όπως αναφέρει η σχετική επιγραφή. Μια μεγάλη επιγραφή σε όλο το μήκος του κλίτους χωρίζει τη μεσαία από την κάτω ζώνη των τοιχογραφιών. Σε ένα σημείο της μεγάλης επιγραφής αναφέρει: «Ευσεβεστάτου Αυτοκράτορος Ρωμαίων και Αγγέλου Κομνηνού Μιχαήλ του Παλαιολόγου».

## Παραπομπές

## Πηγές
* ΤΟ ΒΗΜΑ, Στο Πρίλεπ και στο Μαύροβο
* Κρατική Υπηρεσία Στατιστικής της ΠΓΔΜ, Απογραφή 2002
*  Επίσημη ιστοσελίδα του Δήμου του Ρόσομαν

Κατηγορία:Χωριά Δήμου Ρόσομαν
Ο Δρόμος (άλμπουμ)

**Ο Δρόμος** είναι τίτλος άλμπουμ που κυκλοφόρησε στην Ελλάδα το 1969 από την Lyra.  Θεωρείται ο πιο εμπορικός δίσκος στην Ελλάδα, με πάνω από 1.000.000 πωλήσεις, μόνο σαν δίσκος βινυλίου, ενώ κυκλοφορεί και σε άλλες εκδόσεις. Τους στίχους των τραγουδιών έχει γράψει ο Λευτέρης Παπαδόπουλος και τη μουσική ο Μίμης Πλέσσας. *Ο Δρόμος* έχει σαν κύριο ερμηνευτή το Γιάννη Πουλόπουλο, ενώ συμμετέχουν, επίσης, η Ρένα Κουμιώτη και η Πόπη Αστεριάδη. Η ηχογράφηση έγινε στο στούντιο της Columbia με ηχολήπτη τον Στέλιο Γιαννακόπουλο.

## Κατάλογος τραγουδιών
Παρακάτω παρουσιάζεται ο κατάλογος των τραγουδιών, σύμφωνα με την έκδοση δίσκου βινυλίου με έξι κομμάτια στην κάθε πλευρά.

## Άλλες εκδόσεις

## Διάφορα
* Ο δίσκος ηχογραφήθηκε μέσα σε δέκα ώρες παρά ένα τέταρτο.
* Τα πρόσωπα και οι τοποθεσίες όπως η οδός Φυλής, το άγαλμα, η Μυρσίνη και ο τρελός, υπήρχαν στην πραγματικότητα. Το *"Ξημερώνει Κυριακή"* γράφτηκε για να θυμίζει την προσμονή για την δημοκρατία την περίοδο της Χούντας.
* Κανένα τραγούδι, εκτός απ' το *«Ξημερώνει Κυριακή»* και τη *«Φραγκοκλησά»* δεν έχει ρεφρέν.
* Το πιο πετυχημένο τραγούδι στο δίσκο είναι *«[[Το Άγαλμα (τραγούδι)|Το Άγαλμα]]»*.

## Παραπομπές


Κατηγορία:Ελληνική δισκογραφία
Κατηγορία:Άλμπουμ του 1969
Φυλλοξήρα

Η **φυλλοξήρα** (επιστ. ονομ. ***Phylloxera***) είναι γένος ημιπτέρων εντόμων, τυπικός αντιπρόσωπος της οικογένειας των Φυλλοξηριδών (Phylloxeridae), η οποία ανήκει στην ομάδα των φωτοπαρασιτικών εντόμων, που είναι γνωστή ως αφίδες ή μελίγκρες ή φυτόψειρες. Οι αφίδες της οικογένειας αυτής, στενά συγγενικές με τις αφίδες της οικογένειας Aphididae, παρουσιάζουν εναλλαγή παρθενογενετικών και αμφιγονικών γενεών (μερικές άπτερες, άλλες φτερωτές) και περίπλοκα μεταναστευτικά ήθη.

Το γνωστότερο είδος του γένους Φυλλοξήρα, και αυτό με τη μεγαλύτερη γεωγραφική εξάπλωση, είναι το *Ph. vastatrix* (ή *vitifolia*), γνωστή και ως **φυλλοξήρα του αμπελιού** που προκαλεί την ομώνυμη καταστρεπτική ασθένεια στα αμπέλια. Τα άλλα είδη του γένους παρασιτούν σε δασικά δέντρα.

Κατηγορία:Φυλλοξηρίδες
Κατηγορία:Βλαβερά έντομα
Σλέπτσε Πριλάπου

Το **Σλέπτσε** (σλαβομακεδονικά: *Слепче*) είναι χωριό του δήμου Δόλνενης της Περιφέρειας Πελαγονίας στη Βόρεια Μακεδονία. Σύμφωνα με την απογραφή του 2002 είχε 68 κατοίκους.

## Ονομασία
Το Σλέπτσε (στα ελληνικά μεταφράζεται Τυφλοχώρι) πήρε το όνομα του,  κατά την τοπική παράδοση, από τους τυφλούς Βούλγαρους στρατιώτες του τσάρου Σαμουήλ όπου μετά τη μάχη στο Κλειδί το 1014 ήλθαν εδώ και το ίδρυσαν.

## Το μοναστήρι του Αγίου Ιωάννη
Το μοναστήρι του Αγίου Ιωάννη βρίσκεται έξω από το χωριό μέσα σε ένα δάσος με βαλανιδιές και καρυδιές. Ήταν ένα από τα μικρά κέντρα μεσαιωνικού πολιτισμού με εργαστήριο αντιγραφής χειρογράφων. Στην εξωτερική κόγχη του ιερού του μοναστηριού είναι τειχισμένη η επιγραφή: «Ο ναός ούτος εκτίσθη αρχιερατεύοντος του Σεβασμιωτάτου Αγίου Πρεσπών Κυρού Μελετίου ηγουμενεύοντος του Αρχιμανδρίτου Παπανικολάου και των Επιτρόπων Γεωργίου Α.Θ. Παπαγεωργίου Κουταβά 8 Μαΐου 1862».

## Παραπομπές


## Πηγές
* ΤΟ ΒΗΜΑ, Στο Πρίλεπ και στο Μαύροβο
* Κρατική Υπηρεσία Στατιστικής της Βόρειας Μακεδονίας, Απογραφή 2002
* Επίσημη ιστοσελίδα του Δήμου Δόλνενης

Κατηγορία:Περιφέρεια Πελαγονίας
Κατηγορία:Χωριά της Βόρειας Μακεδονίας
Μπούφος

**Μπούφος** είναι η κοινή ονομασία του γένους Bubo και με την ευρύτερη έννοια του γένους Asio, Γλαυκόμορφων πτηνών της οικογένειας Stringidae. Ο Ευρασιατικός μπούφος (είδος B. bubo, αγγλ. eagle owl, γαλλ. grand duc) χαρακτηρίζεται από μεγάλο μέγεθος (μήκος 66-71 εκατοστόμετρα), από 2 θυσάνους φτερών στα αυτιά και από μεγάλα πορτοκαλί μάτια. Το φτέρωμά του είναι ξανθοκάστανο ως κιτρινόμαυρο, με καφέ κηλίδες, πιο ανοιχτόχρωμο στο κάτω μέρος. Ζει μοναχικός και φωλιάζει σε σχισμές βράχων, κουφάλες δέντρων, θάμνους και εγκαταλελειμμένες φωλιές αρπαχτικών. Το λυκόφως κουρνιάζει όρθιος σε ένα κλαδί και ανιχνεύει το έδαφος για τη λεία του, που αποτελείται κυρίως από τρωκτικά, λαγούς, κουνέλια και πουλιά. Απαντάται στην Ευρώπη, Ασία και Βόρεια Αφρική, αλλά μόνο περιπλανώμενος στη ΒΔ. Ευρώπη. Έχει σχεδόν εξαφανιστεί στη Γαλλία. Συγγενικός είναι ο αμερικάνικος Μπούφος της Βιρτζίνια (B. virginianus), διαδεδομένος από την Αρκτική ως τον Πορθμό του Μαγγελάνου. Είναι ισχυρό αρπακτικό, με καφέ κηλίδες (μήκος πάνω από 60 εκατοστόμετρα) και με άνοιγμα φτερών που φτάνει συχνά τα δύο μέτρα στο θηλυκό. Παρότι η συνήθης λεία του είναι τρωκτικά και μικρά πουλιά, μπορεί να μεταφέρει και μεγάλα θηράματα (όπως χήνες). Προσαρμοσμένο στην έρημο και στο δάσος, μεταναστεύει κατά την εποχή της έλλειψης τροφής.

## Είδη
Παρακάτω τα είδη μπούφων:
* Μπούφος του χιονιού, *Bubo scandiacus*
* Μπούφος της Βιρτζίνια, *Bubo virginianus*
* Μπούφος του Μαγγελάνου, *Bubo magellanicus*
* Ευρασιατικός μπούφος, *Bubo bubo*
* Ινδικός μπούφος, *Bubo bengalensis*
* Μπούφος φαραώ, *Bubo ascalaphus*
* Μπούφος του Ακρωτηρίου, *Bubo capensis*
* Αφρικανικός μπούφος, *Bubo africanus*
* Σταχτόμπουφος, *Bubo cinerascens*
* Μπούφος του Φράσερ, *Bubo poensis*
* Μπούφος των Ουσαμπάρα, *Bubo vosseleri*
* Παρδαλόγαστρος μπούφος, *Bubo nipalensis*
* Μπούφος της Σουμάτρας, *Bubo sumatranus*
* Μπούφος του Σέλλεϊ, *Bubo shelleyi*
* Μπούφος του Βερρώ, *Bubo lacteus*
* Μπούφος της Ινδοκίνας, *Bubo coromandus*
* Λευκόστικτος μπούφος, *Bubo leucostictus*
* Μπούφος των Φιλλιπινών, *Bubo philippensis*
Μπούφοι θεωρούνται και τα παρακάτω είδη (γνωστά ως ψαρόμπουφοι):
* Ψαρόμπουφος του Μπλάκιστον, *Bubo blakistoni ή Ketupa blakistoni*
* Καφέ ψαρόμπουφος, *Bubo zeylonensis ή Ketupa zeylonensis*
* Κοκκινωπός ψαρόμπουφος, *Bubo flavipes ή Ketupa ketupu*
* Ψαρόμπουφος του Πελ, *Bubo peli ή Scotopelia peli*
* Ερυθρός ψαρόμπουφος, *Bubo ussheri ή Scotopelia ussheri*
* Ψαρόμπουφος Μπουβιέ *Bubo bouvieri ή Scotopelia bouvieri*

## Σχέση με τον άνθρωπο

### Επιθέσεις
Οι μπούφοι θεωρούνται σχετικά επιθετικά πουλιά που υπερασπίζονται σθεναρά τη φωλιά τους με νύχια και με ράμφος. Όταν απειλούνται, ανοίγουν τα φτερά τους, έτσι ώστε να δείχνουν μεγαλύτεροι. Επιπλέον, ο Ευρασιατικός μπούφος, μετά την εφαρμογή της παραπάνω τακτικής, αν δεν φύγει ο εχθρός, βρυχάται βροντερά και επιτίθεται. Τον Μάρτιο του 2015 στην πόλη Πουρμερέντ της Ολλανδίας ένας Ευρασιατικός μπούφος έκανε επίθεση σε τουλάχιστον 50 άτομα τραυματίζοντάς τα στο κεφάλι.

## Παραπομπές


Κατηγορία:Γλαυκίδες
Λαμπάδα

Η **λαμπάδα** είναι ένα μεγάλου μήκους και διαμέτρου κερί, που χρησιμοποιείται συνήθως σε θρησκευτικές τελετές, όπως η βάπτιση. Στα αρχαία χρόνια λαμπάδες ονομάζονταν οι αναμμένοι πυρσοί, τους οποίους χρησιμοποιούσαν οι αθλητές που συμμετείχαν στις λαμπαδηδρομίες. Στην Ανάσταση, κάθε Μεγάλο Σάββατο χρησιμοποιούνται λευκές λαμπάδες για την μεταφορά του Αγίου Φωτός στους πιστούς. Στα παιδιά όμως δίνουν συνήθως λαμπάδες διαφόρων χρωμάτων (κόκκινες, κίτρινες, πράσινες, γαλάζιες, πορτοκαλιές κλπ) για να τους κάνουν εντύπωση. Επίσης πολλές φορές σ' αυτές τις λαμπάδες βάζουν διάφορα διακοσμητικά και κορδέλες.

## Δείτε επίσης
* Δικηροτρίκηρα
Κατηγορία:Κηροπλαστική
Βαλτόμπουφος

Ο **βαλτόμπουφος** (*Asio flammeus*) είναι είδος της τυπικής κουκουβάγιας.Είναι αρπακτικό πουλί, μήκους 40 περίπου εκατοστών. Ξεχωρίζει από το μεγάλο στρογγυλό κεφάλι του και τους μόλις ορατούς θυσάνους στα αυτιά. Είναι μεταξύ των πιο διαδεδομένων γλαυκόμορφων πουλιών στην Αμερική, από την Αρκτική και την Βόρεια Εύκρατη ζώνη ως τη Χαβάη και τη Νότια Αμερική και μεταναστεύει προς τα νότια.Είναι καφέ επάνω με άσπρες κηλίδες, ανοιχτόχρωμος κάτω με ραβδώσεις στο στήθος. 

Ο βαλτόμπουφος είναι η μόνη κουκουβάγια της Ελλάδας που δεν φωλιάζει σε τακτικό επίπεδο και είναι και η πλέον ημερόβια. Συγκεκριμένα αν και ανήκει στη μεγάλη οικογένεια της κουκουβάγιας (Strigidae) με τις νυκτόβιες συνήθειες, εντούτοις κυνηγάει την ημέρα και το σούρουπο. Χειμερινός επισκέπτης ως επί το πλείστον, καταγράφεται σε υγρότοπους της Βόρειας και Δυτικής Ελλάδας, αλλά σε περιόδους βαρυχειμωνιάς έχει παρατηρηθεί και νοτιότερα. Υπάρχουν και καλοκαιρινές καταγραφές, κυρίως στο Δέλτα του Έβρου, χωρίς όμως να υπάρχουν απτές αποδείξεις φωλιάσματος. 

Σε αντίθεση με όλες τις άλλες κουκουβάγιες, ο Βαλτόμπουφος πετάει συχνά ψηλά, θυμίζοντας Γερακίνα. Ζει σε ανοιχτά, ελώδη εδάφη, αμμοθίνες και τενάγη. Τρέφεται κυρίως με τρωκτικά, γι' αυτό είναι πολύ ωφέλιμος στη γεωργία. Επίσης τρέφεται με άλλα μικρά θηλαστικά όπως πουλιά, έντομα και βατράχια. Τη φωλιά του τη φτιάχνει στο έδαφος, σε ρείκια, καλάμια και υγρολίβαδα, και συχνά σε ομάδες. Στην Ελλάδα έχουν καταγραφτεί βαλτόμπουφοι στην περιοχή της Κερκίνης, όπου έρχονται για ξεχειμώνιασμα.

## Παραπομπές


## Εξωτερικοί σύνδεσμοι
* Bibliography for Asio flammeus by Page - Biodiversity Heritage Library
* Φωτογραφίες του είδους ''Asio flammeus''; Short-eared Owl - CalPhotos is a project of Berkeley Natural History Museums (BNHM) - University of California, Berkeley

Κατηγορία:Γλαυκίδες
Global Association of International Sports Federations

Η **Global Association of International Sports Federations** είναι ένας οργανισμός ο οποίος έχει υπό την σκέπη του όλες τις  (Ολυμπιακές και μη Ολυμπιακές) διεθνείς αθλητικές ομοσπονδίες, καθώς και τους διοργανωτές πολλαπλών-αθλητικών αγώνων και αθλημάτων που σχετίζονται με διεθνείς ενώσεις.

Η SportAccord είναι ένας διεθνής οργανισμός αθλημάτων με 91 πλήρη μέλη (διεθνείς αθλητικές ομοσπονδίες οι οποίες εκπροσωπούν συγκεκριμένα αθλήματα σε όλο τον κόσμο) και 16 συνεργαζόμενα μέλη (οργανισμούς που ασκούν δραστηριότητες οι οποίες συνδέονται στενά με τις διεθνείς αθλητικές ομοσπονδίες).

## Ιστορία
Αρχικά ονομαζόταν «Γενική Ένωση Διεθνών Αθλητικών Ομοσπονδιών» (*General Association of International Sports Federations*, GAISF). Εν συνεχεία μετονομάστηκε σε «SportAccord».

## Αποστολή και αξίες
Η SportAccord είναι η οργάνωση που έχει υπό τη σκέπη της όλες τις Ολυμπιακές και μη Ολυμπιακές διεθνείς αθλητικές ομοσπονδίες, καθώς και τις διοργανώτριες διεθνών αθλητικών γεγονότων, προσφέροντας σε αυτή την περίπτωση την παροχή εμπειρογνωμοσύνης για παράδειγμα στην καταπολέμηση του ντόπινγκ.

Με τη συγκρότηση αθλητικών παιχνιδιών και ομαδικών αθλημάτων, η SportAccord στοχεύει στην προώθηση των μελών της και την προβολή τους.

## Ο ορισμός του αθλητισμού
Η SportAccord έχει αναπτύξει έναν ορισμό του αθλητισμού για να καθορίσει αν μια διεθνής ομοσπονδία μπορεί να χαρακτηριστεί ως αθλητική.

Η SportAccord χρησιμοποιεί πέντε κατηγορίες για τις αθλητικές ομοσπονδίες - μέλη της, πολλές από τις οποίες εμπίπτουν σε περισσότερες από μία κατηγορίες:

* Κυρίως σωματικό (π.χ. ράγκμπι ή στίβος)
* Κυρίως πνευματικό (π.χ. σκάκι ή γκο)
* Κυρίως μηχανοκίνητο (π.χ. Φόρμουλα 1)
* Κυρίως συντονισμού (π.χ. μπιλιάρδο)
* Κυρίως με την υποστήριξη ζώων (π.χ. ιππασία)

Ο ορισμός του αθλητισμού σύμφωνα με την SportAccord είναι ο ακόλουθος:

* Το προτεινόμενο άθλημα θα πρέπει να περιλαμβάνει το στοιχείο του ανταγωνισμού.
* Το προτεινόμενο άθλημα δεν πρέπει να στηρίζεται στον παράγοντα "τύχη".
* Το προτεινόμενο άθλημα δεν πρέπει να εκθέτει σε αδικαιολόγητο κίνδυνο την υγεία και την ασφάλεια των αθλητών ή των συμμετεχόντων.
* Το προτεινόμενο άθλημα δεν θα πρέπει, σε καμία περίπτωση, να είναι επιβλαβές για οποιοδοίποτε ζωντανό πλάσμα.
* Το προτεινόμενο άθλημα δεν πρέπει να βασίζεται σε εξοπλισμό που παρέχεται από ένα και μόνο προμηθευτή.

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Διεθνής Ολυμπιακή Επιτροπή
Νεοελληνική μετρική

thumb|right|180px|Η Νεοελληνική Μετρική του Γιάννη Σαράλη
Η **Ελληνική Μετρική** είναι βιβλίο του Γιάννη Σαράλη άλλοτε καθηγητή της φιλοσοφίας και των Νεοελληνικών σπουδών στον Πανεπιστήμιο τους Τορόντο του Καναδά (University of Toronto) που εκδόθηκε το 1977 και έκτοτε γνώρισε και άλλες επανεκδόσεις.
## Παραπομπές

## Πηγές
*Αναστάσιος Αρβανιτάκης, «Μεθοδολογία και τεχνογραφία της επιστημονικής έρευνας,προς χρήσιν των φοιτητών» 1992-2004.
## Εξωτερικοί σύνδεσμοι
*Νεοελληνική Μετρική, ολόκληρο το βιβλίο.

Κατηγορία:Μεθοδολογία
Α.Ε. Ποντίων Βέροιας

Η **Αθλητική Ένωση Ποντίων Βέροιας** είναι αθλητικός σύλλογος που ιδρύθηκε στην Βέροια το 1984, από Πόντιους της Ραχιάς. Ως έδρα έχει το Δημοτικό Γήπεδο Ράχης «Βασίλης Φωτιάδης», το οποίο πήρε την ονομασία του πρόσφατα, εις μνήμην του πρώην προέδρου και σημαντικού μέλους για την ιστορία της ομάδας, Βασίλειο Φωτιάδη. Τα χρώματα του συλλόγου είναι κίτρινο και μπλε. Την περίοδο 1992–1996 αγωνιζόταν στα επαγγελματικά πρωταθλήματα με την επωνυμία «**[[Ποδοσφαιρική Ανώνυμη Εταιρεία]] Αθλητική Ένωση Ποντίων Βέροιας**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Α.Ε.Π. Βέροιας**».

## Ιστορία
Η «Αθλητική Ένωση Ποντίων Βέροιας» ιδρύθηκε το 1984. Η ομάδα, μόλις λίγα χρόνια έπειτα από την ίδρυσή της, έλαβε μέρος στις Εθνικές κατηγορίες, με υψηλότερη πορεία την Β΄ Εθνική κατηγορία. Αυτό το διάστημα μετέχει στις διοργανώσεις της Ε.Π.Σ. Ημαθίας. Την αγωνιστική περίοδο 2012-13 υποβιβάστηκε από την Α1 στην Α2 Ε.Π.Σ. Ημαθίας.
               
## Αναλυτικά η πορεία στα πρωταθλήματα ανά περίοδο

## Τίτλοι – Διακρίσεις
### Τίτλοι
* Πρωτάθλημα Γ΄ Εθνικής (1): 1992
* Πρωτάθλημα Δ΄ Εθνικής (1): 1989 
* Πρωτάθλημα Α΄ ΕΠΣ Ημαθίας (4): 1987, 1999, 2002, 2007 
* Πρωτάθλημα Β΄ - Α2 ΕΠΣ Ημαθίας (2): 1986, 2012 
* Πρωτάθλημα Γ΄ ΕΠΣ Ημαθίας (1): 1985
* Κύπελλο ΕΠΣ Ημαθίας (4): 1988, 1989, 1998, 1999

### Διακρίσεις
* Υψηλότερη θέση: 9η στο πρωτάθλημα της Β΄ Εθνικής 1993
* Φιναλίστ Κυπέλλου ΕΠΣ Ημαθίας (1): 1997
* Ντάμπλ (2): Πρωτάθλημα Δ΄ Εθνικής και Κύπελλο ΕΠΣ Ημαθίας 1989, Πρωτάθλημα Α΄ ΕΠΣ Ημαθίας και Κύπελλο ΕΠΣ Ημαθίας 1998

## Αξιοσημείωτοι ποδοσφαιριστές
Με τη φανέλα της Α.Ε.Π. Βέροιας έχουν αγωνιστεί ποδοσφαιριστές με σημαντική παρουσία στο πρωτάθλημα της Α΄ Εθνικής, όπως οι: Παντελής Καφές, Ηλίας Ατματζίδης, Αλέκος Δέλλιος, Ανδρέας Νινιάδης, Νίκος Νταμπίζας, Παναγιώτης Καλφούτζος, Κωνσταντίνος Τάνης, Κωνταντίνος Πίκος, Κωνσταντίνος Παπαδόπουλος και άλλοι.

## Εξωτερικοί σύνδεσμοι
* Επίσημος ιστότοπος της Α.Ε. Ποντίων Βέροιας 

## Παραπομπές


Κατηγορία:Αθλητικοί σύλλογοι Ημαθίας
Κατηγορία:Ιδρύσεις αθλητικών συλλόγων το 1984
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1984
Καναδικό Ινστιτούτο στην Ελλάδα

thumb|right|250px|Άποψη των ανασκαφικών εργασιών του ινστιτούτου στην Στύμφηλο.
Το **Καναδικό Ινστιτούτο στην Ελλάδα** (αγγλικά: *Canadian Institute in Greece, CIG*, γαλλικά: *Institut Canadien en Grèce, ICG*) είναι ένα από τα 19 αρχαιολογικά ινστιτούτα που εδρεύουν στην Αθήνα.

## Ίδρυση και αρχαιολογικό έργο
Το καναδικό αρχαιολογικό ινστιτούτο ιδρύθηκε στον Καναδά με ομοσπονδιακό διάταγμα του 1974 και αναγνωρίστηκε επίσημα από το ελληνικό κράτος το 1976 αρχικά με την αρχική του επωνυμία *Καναδικό Αρχαιολογικό Ινστιτούτο στην Αθήνα*. Τα επίσημα εγκαίνια του ινστιτούτου έγιναν το 1980, όταν και άνοιξαν για πρώτη φορά τα γραφεία του οργανισμού στην Αθήνα. Σκοπός του οργανισμού είναι ο συντονισμός και η εκτέλεση μελετών από τους Καναδούς μελετητές πάνω στις ελληνικές σπουδές σε όλη την ελληνική επικράτεια. Για να επιτευχθεί ο στόχος αυτός, διοργανώνει τακτικά διαλέξεις στην Αθήνα και εφαρμόζει ένα πρόγραμμα πρακτικής άσκησης για Καναδούς σπουδαστές που θέλουν να εργαστούν στην Ελλάδα. Παράλληλα, διατηρεί μια βιβλιοθήκη με πάνω από 5000 τόμους.

Το αρχαιολογικό ινστιτούτο έχει εκτελέσει σε διάφορα ανασκαφικά εγχειρήματα στον ελλαδικό χώρο, ανάμεσα στα οποία είναι στην αρχαία Άργιλο κοντά στην Αμφίπολη, σε ενάλιες έρευνες ναυαγίων των Περσικών Πολέμων στην χερσόνησο του Άθω την Θεσσαλία και την Εύβοια, στην Μυτιλήνη της Λέσβου, στον λόφο *Κάστρο* της Καλλιθέας Λάρισας, στα Χώστια και στην Τανάγρα Βοιωτίας, στην αρχαιολογική ανασκαφή της νότιας Εύβοιας, στην αρχαία Στύμφηλο και στη φράγκικη ρωμαιοκαθολική μονή Ζάρακα Κορινθίας, στη θέση Κιάφα-Θίτη κοντά στη Βάρη Αττικής και στο σπήλαιο Καμαρών στις Καμάρες Ηρακλείου.

## Παραπομπές

## Πηγές
* E. Korka et al. (eds.): Foreign Archaeological Schools in Greece, 160 Years, Athens, Hellenic Ministry of Culture, 2006, σσ. 116-125.
## Εξωτερικοί σύνδεσμοι
* Καναδικό Ινστιτούτο στην Ελλάδα, Επίσημη ιστοσελίδα

Κατηγορία:Ξένα αρχαιολογικά ινστιτούτα στην Ελλάδα
Κατηγορία:Ελληνοκαναδικές σχέσεις
Νανόμπουφος

μικρογραφία|Νεαρός νανόμπουφος στην Εορδαία


Ο **νανόμπουφος** ή **μικρός μπούφος** (είδος *Asio otus*), είναι νυκτόβιος μπούφος, κοινός στα δάση της Βόρειας Ευρώπης και της Αμερικής, και αναγνωρίζεται από τα μακριά ερετικά φτερά του. Είναι καφέ επάνω, με ραβδώσεις και κηλίδες, άσπρος κάτω με σκούρες ραβδώσεις. Έχει μήκος περίπου 30 εκατοστόμετρα και τρέφεται με ποντίκια, πουλιά, ψάρια, βατράχια και έντομα. Την ημέρα καταφεύγει σε δάση κωνοφόρων και κυνηγά τη νύχτα.

Κατηγορία:Γλαυκίδες
The World Is Ours - Vol. 2: Anyplace Crazy As Anywhere Else

**The World Is Ours - Vol. 2: Anyplace Crazy As Anywhere Else** είναι ο τίτλος του διπλού, ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 21 Σεπτεμβρίου 2012 σε μορφή CD και DVD μέσω της δισκογραφικής εταιρείας "UDR".
Τα τραγούδια του πρώτου CD όπως και τα δύο πρώτα του δεύτερου CD προέρχονται από τις ηχογραφήσεις στο φεστιβάλ "Wacken Open Air", στις 6 Αυγούστου 2011. Tο τρίτο μέχρι και το όγδοο τραγούδι του δεύτερου CD προέρχονται από την εμφάνιση των Motörhead στο φεστιβάλ "Sonisphere" της Μεγάλης Βρετανίας, στις 10 Ιουλίου 2011 και τα τελευταία πέντε τραγούδια της κυκλοφορίας προέρχονται από τις ηχογραφήσεις στο "Rock in Rio" στις 25 Σεπτεμβρίου 2011, όπου εμφανίστηκαν μαζί με τους Metallica και τους Slipknot.

## Τραγούδια
***CD 1***
1. **Iron Fist** *(Kilmister, Clarke, Taylor)* - 4:20
2. **Stay Clean** *(Kilmister, Clarke, Taylor)* - 3:31
3. **Get Back in Line** *(Kilmister, Campbell, Dee)* - 4:30
4. **Metropolis** *(Kilmister, Clarke, Taylor)* - 5:10
5. **Over the Top** *(Kilmister, Clarke, Taylor)* - 2:44
6. **One Night Stand** *(Kilmister, Campbell, Dee)* - 3:34
7. **Rock Out** *(Kilmister, Campbell, Dee)* - 2:26
8. **The Thousand Names of God** *(Kilmister, Campbell, Dee)* - 7:00
9. **I Know How to Die** *(Kilmister, Campbell, Dee)* - 3:12
10. **The Chase is Better Than the Catch** *(Kilmister, Clarke, Taylor)* - 5:39
11. **In the Name of Tragedy** *(Kilmister, Campbell, Dee)* - 8:01
12. **Just 'Cos You Got the Power** *(Kilmister, Burston, Campbell, Taylor)* - 6:27
13. **Going to Brazil** *(Kilmister, Burston, Campbell, Taylor)* - 3:04
14. **Killed by Death** *(Kilmister, Burston, Campbell, Gill)* - 5:14
15. **Bomber** *(Kilmister, Clarke, Taylor)* - 4:03

***CD 2***
16. **Ace of Spades** *(Kilmister, Clarke, Taylor)* - 4:56
17. **Overkill** *(Kilmister, Clarke, Taylor)* - 8:04
18. **Iron Fist** *(Kilmister, Clarke, Taylor)* - 4:30
19. **I Know How to Die** *(Kilmister, Campbell, Dee)* - 3:07
20. **In the Name of Tragedy** *(Kilmister, Campbell, Dee)* - 6:54
21. **Killed by Death** *(Kilmister, Burston, Campbell, Gill)* - 5:13
22. **Ace of Spades** *(Kilmister, Clarke, Taylor)* - 5:17
23. **Overkill** *(Kilmister, Clarke, Taylor)* - 7:46
24. **Stay Clean** *(Kilmister, Clarke, Taylor)* - 3:07
25. **Over the Top** *(Kilmister, Clarke, Taylor)* - 6:46
26. **The Chase is Better Than the Catch** *(Kilmister, Clarke, Taylor)* - 5:32
27. **Going to Brazil** *(Kilmister, Burston, Campbell, Taylor)* - 2:38
28. **Killed by Death** *(Kilmister, Burston, Campbell, Gill)* - 5:07

## Θέσεις τσαρτ
***The World Is Ours - Vol. 2: Anyplace Crazy As Anywhere Else*** *(άλμπουμ)*

***Επίσημη κυκλοφορία: [[21 Σεπτεμβρίου]] [[2012]]***

## Τα μέλη του συγκροτήματος
Το "*The World Is Ours - Vol. 2: Anyplace Crazy As Anywhere Else*" ηχογραφήθηκε από τους εξής μουσικούς:
* Lemmy - μπάσο, φωνητικά
* Φιλ Κάμπελ - κιθάρα
* Μίκι Ντι - τύμπανα

## Πηγές
* Allmusic review
* Discogs review
* Encyclopaedia Metallum review
* Rocking.gr review, 17/12/2012
* Γερμανικά τσαρτ

Κατηγορία:Δισκογραφία των Motörhead
Κατηγορία:Άλμπουμ του 2012
Αρχαία νομίσματα της Λάρισας

Η Λάρισα είχε κόψει νόμισμα, και αρκετά αρχαία κέρματα έχουν διασωθεί.
* Μια αργυρή Αιγινίτικη δραχμή του δεύτερου ήμισυ του 5ου αι. π.Χ. απεικονίζει την αριστερή πλευρά ενός έφηβου. Φοράει χλαμύδα στους όμους και πέτασο (καπέλο) στον αυχένα. Δαμάζει έναν ταύρο που τον έχει πιάσει και του έχει δέσει ένα σκοινί στα κέρατα. Στο έδαφος διακρίνεται να φυτρώνει χορτάρι. Φέρει την επιγραφή [Τ.Ο]. Η πίσω όψη φέρει βουστροφηδόν την επιγραφή `ΛΑ ΡΙΣΑ` σε δύο τμήματα, επάνω και κάτω αντίστοιχα και απεικονίζει ένα καλπάζον άλογο με χαλινάρι. Το κέρμα έχει διάμετρο 20 χιλ. και ζυγίζει 5,96 γραμ.
* Μια άλλη αργυρή Αιγινίτικη δραχμή της ίδιας εποχής παρουσιάζει τα ίδια χαρακτηριστικά με το προηγούμενο νόμισμα. Λείπει το χορτάρι στο έδαφος, αφού ο ταύρος αναπηδάει και έχει σηκώσει τον έφηβο στον αέρα, κάνοντας την χλαμύδα του να κυματίζει. Η πίσω όψη φέρει την επιγραφή ΛΑΡ[Ι] ΣΑΙ Α σε δύο τμήματα, επάνω και κάτω αντίστοιχα και απεικονίζει ένα άλογο που καλπάζει περισσότερο, έχοντας σπάσει το χαλινάρι. Το κέρμα αυτό έχει διάμετρο 19 χιλ. και ζυγίζει 5,85 γραμ.
* Μια αργυρή Αιγινίτικη δραχμή του πρώτου ήμισυ του 4ου αι. π.Χ. απεικονίζει την προτομή της νύμφης Λάρισα. Φοράει σκουλαρίκι, ενώ τα μαλλιά της είναι περιποιημένα (οπισθοσφενδόνη). Μπροστά από την προτομή, το κέρμα φέρει την επιγραφή ΚΛΕΙ. Η πίσω όψη φέρει την επιγραφή ΛΑΡ[Ι] ΣΑΙ Α σε δύο τμήματα, επάνω και κάτω αντίστοιχα και απεικονίζει το γνωστό καλπάζον άλογο με σπασμένο χαλινάρι. Το κέρμα έχει διάμετρο 20 χιλ. και ζυγίζει 5,96 γραμ.
* Δύο άλλες αργυρές Αιγινίτικες δραχμές της ίδιας εποχής απεικονίζουν  την νύμφη Λάρισα με το πρόσωπο ελαφρώς στραμμένο στα αριστερά ή από εμπρός με ελαφριά κλίση στα αριστερά. Φοράει σκουλαρίκια, περιδέραιο και κοκαλάκι στα μαλλιά (άμπυξ). Η πίσω όψη φέρει την επιγραφή ΛΑΡΙΣ ΑΙΩΝ σε δύο τμήματα, επάνω και κάτω αντίστοιχα και απεικονίζει ένα άλογο που βόσκει. Το ένα κέρμα έχει διάμετρο 21 χιλ. και ζυγίζει 5,97 γραμ., ενώ το άλλο έχει διάμετρο 20 χιλ. και ζυγίζει 5,95 γραμ.

## Παραπομπές



Κατηγορία:Ελληνικά νομίσματα
Κατηγορία:Αρχαία Λάρισα
Better Motörhead than Dead: Live at Hammersmith

**Better Motörhead than Dead: Live at Hammersmith** είναι ο τίτλος του διπλού, ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 16 Ιουλίου 2007 σε μορφή CD μέσω της δισκογραφικής εταιρείας "SPV".
Η ηχογράφηση του δίσκου έγινε στο "Hammersmith Apollo" του Λονδίνου δύο χρόνια νωρίτερα μπροστά σε 5.000 οπαδούς των Motörhead, κατά τη συναυλία για τον εορτασμό των τριάντα χρόνων ύπαρξης του συγκροτήματος. Τα τραγούδια τα οποία συμπεριλαμβάνονται σε αυτό το δίσκο προέρχονται από σχεδόν ολόκληρη την καριέρα του συγκροτήματος, ξεκινώντας από το δεύτερο δίσκο τους, "*[[Overkill (άλμπουμ)|Overkill]]*", μέχρι και το "*[[Inferno (άλμπουμ)|Inferno]]*" του 2004.

## Τραγούδια
***CD 1***
1. **Dr. Rock** *(Kilmister, Burston, Campbell, Gill)* - 3:51
2. **Stay Clean** *(Kilmister, Clarke, Taylor)* - 2:46
3. **Shoot You in the Back** *(Kilmister, Clarke, Taylor)* - 2:55
4. **Love Me Like a Reptile** *(Kilmister, Clarke, Taylor)* - 4:04
5. **Killers** *(Kilmister, Campbell, Dee)* - 4:26
6. **Metropolis** *(Kilmister, Clarke, Taylor)* - 3:49
7. **Love for Sale** *(Kilmister, Campbell, Dee)* - 5:00
8. **Over the Top** *(Kilmister, Clarke, Taylor)* - 2:44
9. **No Class** *(Kilmister, Clarke, Taylor)* - 4:01
10. **I Got Mine** *(Kilmister, Robertson, Taylor)* - 5:12
11. **In the Name of Tragedy** *(Kilmister, Campbell, Dee)* - 4:00
12. **Dancing on Your Grave** *(Kilmister, Robertson, Taylor)* - 4:02

***CD 2***
13. **R.A.M.O.N.E.S.** *(Burston, Campbell, Kilmister, Taylor)* - 1:57
14. **Sacrifice** *(Burston, Campbell, Dee, Kilmister)* - 6:29
15. **Just 'Cos You Got the Power** *(Kilmister, Burston, Campbell, Taylor)* - 6:32
16. **(We Are) The Road Crew** *(Kilmister, Clarke, Taylor)* - 3:14
17. **Going to Brazil** *(Kilmister, Burston, Campbell, Taylor)* - 2:18
18. **Killed by Death** *(Kilmister, Burston, Campbell, Gill)* - 5:49
19. **Iron Fist** *(Kilmister, Clarke, Taylor)* - 2:21
20. **Whorehouse Blues** *(Kilmister, Campbell, Dee)* - 4:51
21. **Bomber** *(Kilmister, Clarke, Taylor)* - 3:33
22. **Ace of Spades** *(Kilmister, Clarke, Taylor)* - 5:23
23. **Overkill** *(Kilmister, Clarke, Taylor)* - 9:42

## Θέσεις τσαρτ
***Better Motörhead than Dead: Live at Hammersmith*** *(άλμπουμ)*

***Επίσημη κυκλοφορία: [[16 Ιουλίου]] [[2007]]***

## Τα μέλη του συγκροτήματος
Το "*Better Motörhead than Dead: Live at Hammersmith*" ηχογραφήθηκε από τους εξής μουσικούς:
* Lemmy - μπάσο, φωνητικά
* Φιλ Κάμπελ - κιθάρα
* Μίκι Ντι - τύμπανα

## Πηγές
* Επίσημη ιστοσελίδα των Motörhead
* Allmusic review
* Discogs review
* Encyclopaedia Metallum review
* Γερμανικά τσαρτ
* Γαλλικά τσαρτ

Κατηγορία:Δισκογραφία των Motörhead
Κατηγορία:Άλμπουμ του 2007
The Wörld Is Ours - Vol 1 - Everywhere Further Than Everyplace Else

**The Wörld Is Ours - Vol 1 - Everywhere Further Than Everyplace Else** είναι ο τίτλος του διπλού, ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 18 Νοεμβρίου 2011 σε μορφή CD με 26 κομμάτια και δίσκου βινυλίου με 17 κομμάτια, ενώ δύο μήνες αργότερα εκδόθηκε σε μορφή τριπλού DVD, περιέχοντας 53 τραγούδια.
Τα τραγούδια του πρώτου CD προέρχονται από τις ηχογραφήσεις στο Σαντιάγο, όπως και τα τέσσερα πρώτα του δεύτερου CD. Τα "*Rock Out*", "*The Thousand Names of God*" και "*Killed by Death*" προέρχονται από την εμφάνιση τους στη Νέα Υόρκη και τα τελευταία έξι τραγούδια της κυκλοφορίας προέρχονται από τις ηχογραφήσεις στο Μάντσεστερ.

## Τραγούδια
***CD 1***
1. **Iron Fist** *(Kilmister, Clarke, Taylor)* - 2:21
2. **Stay Clean** *(Kilmister, Clarke, Taylor)* - 3:04
3. **Get Back in Line** *(Kilmister, Campbell, Dee)* - 3:35
4. **Metropolis** *(Kilmister, Clarke, Taylor)* - 3:33
5. **Over the Top** *(Kilmister, Clarke, Taylor)* - 3:04
6. **One Night Stand** *(Kilmister, Campbell, Dee)* - 3:05
7. **Rock Out** *(Kilmister, Campbell, Dee)* - 2:13
8. **The Thousand Names of God** *(Kilmister, Campbell, Dee)* - 4:33
9. **I Got Mine** *(Kilmister, Robertson, Taylor)* - 5:23
10. **I Know How to Die** *(Kilmister, Campbell, Dee)* - 3:19
11. **The Chase is Better Than the Catch** *(Kilmister, Clarke, Taylor)* - 4:18
12. **In the Name of Tragedy** *(Kilmister, Campbell, Dee)* - 3:03
13. **Just 'Cos You Got the Power** *(Kilmister, Burston, Campbell, Taylor)* - 7:30

***CD 2***
14. **Going to Brazil** *(Kilmister, Burston, Campbell, Taylor)* - 2:30
15. **Killed by Death** *(Kilmister, Burston, Campbell, Gill)* - 3:53
16. **Ace of Spades** *(Kilmister, Clarke, Taylor)* - 2:48
17. **Overkill** *(Kilmister, Clarke, Taylor)* - 5:12
18. **Rock Out** *(Kilmister, Campbell, Dee)* - 2:13
19. **The Thousand Names of God** *(Kilmister, Campbell, Dee)* - 4:33
20. **Killed by Death** *(Kilmister, Burston, Campbell, Gill)* - 5:32
21. **We Are Motörhead** *(Kilmister, Campbell, Dee)* - 2:21
22. **Stay Clean** *(Kilmister, Clarke, Taylor)* - 3:04
23. **Be My Baby** *(Kilmister, Campbell, Dee)* - 3:40
24. **Get Back in Line** *(Kilmister, Campbell, Dee)* - 3:35
25. **I Know How to Die** *(Kilmister, Campbell, Dee)* - 3:19
26. **Born to Raise Hell** *(Kilmister)* - 4:58

## Θέσεις τσαρτ
***The Wörld Is Ours - Vol 1 - Everywhere Further Than Everyplace Else*** *(άλμπουμ)*

***Επίσημη κυκλοφορία: [[14 Νοεμβρίου]] [[2011]]***

## Τα μέλη του συγκροτήματος
Το "*The Wörld Is Ours - Vol 1 - Everywhere Further Than Everyplace Else*" ηχογραφήθηκε από τους εξής μουσικούς:
* Lemmy - μπάσο, φωνητικά
* Φιλ Κάμπελ - κιθάρα
* Μίκι Ντι - τύμπανα

## Πηγές
* Allmusic review
* Discogs review
* Encyclopaedia Metallum review
* Rocking.gr review, 23/1/2012
* Φινλανδικά τσαρτ
* Γερμανικά τσαρτ

Κατηγορία:Δισκογραφία των Motörhead
Κατηγορία:Άλμπουμ του 2011
Μαρία Μπαλωμενάκη

Η **Μαρία Μπαλωμενάκη** (γεννημένη στα Χανιά στις 14 Μαίου 1983) είναι Ελληνίδα διεθνής αθλήτρια υδατοσφαίρισης που αγωνίζεται στην ΑΕΚ.

## Καριέρα
Η Μαρία Μπαλωμενάκη, άνηκε στον Ολυμπιακό Πειραιώς από το 2001. Kατέκτησε το χρυσό μετάλλιο στο Ευρωπαϊκό Νεανίδων του Μάντσεστερ το 2001 και το Ευρωπαϊκό Νέων Γυναικών του Λουλέ το 2002. Με την ομάδα του Ολυμπιακού κατέκτησε δύο πρωταθλήματα, το 2009 και το 2011, το δεύτερο ως αρχηγός της ομάδας. Ήταν επίσης μέλος της ομάδας που συμμετείχε σε δύο συνεχόμενα Φάιναλ-4 του Champions Cup, το 2010 στην Κέρκυρα και το 2011 στο Σαβαδέλ. Τις περιόδους 2021-23 αγωνίστηκε στην ομάδα από όπου ξεκίνησε την καριέρα της, τον Ναυτικό Όμιλο Χανίων. Την περίοδο 2022-23 υπήρξε σημαντική η βοήθειά της ώστε ο Ν.Ο. Χανίων να στεφθεί Πρωταθλητής Α2 Κατηγορίας Υδατοσφαίρισης Γυναικών και να επανέλθει στην Α1 Εθνική Κατηγορία μετά από 15 χρόνια.

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Ν.Ο. Χανίων
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Α.Ε.Κ.
Κατηγορία:Αμυντικοί υδατοσφαιριστές
AFAS Stadion

Το **AFAS Stadion** είναι ένα ποδοσφαιρικό γήπεδο στο Άλκμααρ στην Ολλανδία και έδρα της ΑΖ Άλκμααρ.

## Ιστορία
Το στάδιο εγκαινιάστηκε το 2006 και το πρώτο παιχνίδι που έγινε ήταν ανάμεσα στην ΑΖ και στην Άρσεναλ. Το τελικό αποτέλεσμα ήταν 0-3 υπέρ της αγγλικής ομάδας. Η κατασκευή του γηπέδου κόστισε στην ομάδα 38.000.000€. Το Στάδιο AFAS αντικατέστησε την παλιά έδρα της ΑΖ, το Alkmaarder Hout. Υπάρχουν σχέδια για την αύξηση των θέσεων στις 30.000. Ονομάζεται και Victorie Stadion επειδή στην ευρύτερη περιοχή του σταδίου οι Ολλανδοί νίκησαν τους Ισπανούς στην Πόλεμο των 80 ετών. Σήμερα η χωρητικότητα αγγίζει τις 17.000 θέσεις.

## Παραπομπές


## Εξωτερικοί σύνδεσμοι
* Το στάδιο στην επίσημη ιστοσελίδα της ΑΖ

Κατηγορία:Στάδια ποδοσφαίρου στην Ολλανδία
Κατηγορία:Άλκμααρ
Κατηγορία:ΑΖ Άλκμααρ
Σταντ ντε Ζερλάν

Το **Σταντ ντε Ζερλάν** είναι ποδοσφαιρικό γήπεδο στη Λυών στη Γαλλία και πρώην έδρα της Ολιμπίκ Λυών.

## Ιστορία

Το 1910 ο τότε δήμαρχος της Λυών, Έντουαρντ Εριώ, είχε την ιδέα να κατασκευαστεί ένα αθλητικό κέντρο. Το 1914 άρχισαν οι κατασκευές, όμως σταμάτησαν όταν ξέσπασε ο Α΄ Παγκόσμιος Πόλεμος. Το 1919 ξανάρχισαν οι εργασίες και ολοκληρώθηκαν το 1926.

Στην αρχική κατασκευή υπήρχε ποδηλατόδρομος γύρω από τον αγωνιστικό χώρο, αλλά αφαιρέθηκε για να αυξηθεί η χωρητικότητα. Το 1950 η Ολιμπίκ Λυών εγκαταστάθηκε στο γήπεδο. Το 1960 και το 1980 έγιναν μικρές ανακαινίσεις, ενώ το 1998, στα πλαίσια των ανακαινίσεων των σταδίων της Γαλλίας για το Μουντιάλ του 1998 η βόρεια και νότια εξέδρα σχεδόν ανακατασκευάστηκαν, καθώς ήταν σε άθλια κατάσταση. Η σημερινή χωρητικότητα αγγίζει τις 40.500 θέσεις.

## Παραπομπές



## Εξωτερικοί σύνδεσμοι

*Το στάδιο στην επίσημη ιστοσελίδα της Λυών

Κατηγορία:Στάδια ποδοσφαίρου στη Γαλλία
Κατηγορία:Αθλητικές εγκαταστάσεις στη Γαλλία
Κατηγορία:Λυών
Κατηγορία:Ολιμπίκ Λιονναί
Κατηγορία:Στάδια Παγκοσμίου Κυπέλλου Ποδοσφαίρου 1998
Ο δρόμος

Το όνομα **Ο δρόμος** μπορεί να αφορά:

*Ο Δρόμος (άλμπουμ): Δημοφιλές άλμπουμ ελληνικής μουσικής που κυκλοφόρησε στην Ελλάδα το 1969
*Ο Δρόμος: Ζωντανή ηχογράφηση μουσικής παράστασης που δόθηκε το 2002 στο Μέγαρο Μουσικής Αθηνών με ερμηνευτή τον Γιάννη Κότσιρα και κυκλοφόρησε το 2006
*Ο δρόμος: Τίτλος τραγουδιού από τον δίσκο του Μάνου Λοΐζου  *Τα Τραγούδια Του Δρόμου* που κυκλοφόρησε το 1974
*Λα Στράντα ή «Ο Δρόμος»: Βραβευμένο κινηματογραφικό δράμα παραγωγής 1954 σε σκηνοθεσία Φεντερίκο Φελίνι
*Ο Δρόμος (τηλεοπτική σειρά)
*Ο δρόμος (μυθιστόρημα) : μυθιστόρημα του Κόρμακ ΜακΚάρθυ
Κοτλέ

thumb|200px|Η χαρακτηριστική υφή του κοτλέ

Το **κοτλέ** είναι είδος βελούδινου υφάσματος με ανάγλυφες ρίγες. Κατ' επέκταση έτσι ονομάζεται και το ρούχο το οποίο είναι φτιαγμένο από το ύφασμα αυτό όπως **κοτλέ παντελόνι** και **κοτλέ σακάκι**.

## Ιστορία του κοτλέ
μικρογραφία|Γυναίκα με κοτλέ παλτό το 1969
Το ύφασμα κοτλέ πρωτοφτιάχτηκε στη Γαλλία, από όπου προέρχεται η ονομασία του και σιγά σιγά ήρθε και στην υπόλοιπη Ευρώπη. Στην Ελλάδα παντελόνια και σακάκια κοτλέ πρωτοφτιάχτηκαν γύρω στο 1975. Το ύφασμα κοτλέ βγαίνει σε 3 τύπους, το ψιλό, το μεσαίο και το χοντρό. Το κοτλέ όταν το πιάνεις το αισθάνεσαι μαλακό και απαλό. Τα κοτλέ παντελόνια κυκλοφορούν στην αγορά σε πολλά χρώματα(καφέ, μπλε, μπεζ, λαδί, μαύρο, γκρι, μπορντό, πράσινο και άλλα).

Κατηγορία:Υφάσματα
Ουγγρική Ποδοσφαιρική Ομοσπονδία

Η **Ουγγρική Ποδοσφαιρική Ομοσπονδία** (ουγγρικά: *Magyar Labdarúgó Szövetség*, MLSZ) είναι το ανώτατο όργανο διοίκησης του ποδοσφαίρου στην Ουγγαρία. Οργανώνει το ουγγρικό πρωτάθλημα και την ουγγρική εθνική ομάδα. Εδρεύει στη Βουδαπέστη.

Ο Γκιόργκι Σέπεσι ήταν πρόεδρος της Ουγγρικής Ποδοσφαιρικής Ομοσπονδίας την περίοδο 1978 - 1986.

## Εξωτερικοί σύνδεσμοι
*  

Κατηγορία:Ποδοσφαιρικές ομοσπονδίες ανά χώρα
Κατηγορία:Ομοσπονδίες μέλη της ΟΥΕΦΑ
Μαντούρα (νησί)

Η **Μαντούρα** (ινδονησιακά: *Madura*) είναι νησί της Ινδονησίας. Έχει έκταση 4.250 χλμ² και 3.621.646 κατοίκους. Συνδέεται με την Ιάβα με γέφυρα, η οποία βρίσκεται κοντά στη Σουραμπάγια. Το όνομα προέρχεται από τη Σανσκριτική λέξη Μadhura (Μαδούρα) η οποία σημαίνει ήρεμος ή ευγενικός και πιθανός αναφέρεται στο ήπιο κλίμα του νησιού.

## Παραπομπές


## Εξωτερικοί σύνδεσμοι
* 

Κατηγορία:Νησιά της Ινδονησίας
Μπούτον

Το **Μπούτον** (ινδονησιακά: *Buton*) είναι νησί της Ινδονησίας. Έχει έκταση 4.408 χλμ² και 447.408 κατοίκους (2010). Μεγαλύτερη πόλη του νησιού είναι το Bau-Bau με 137.118 κατοίκους (2010).

## Εξωτερικοί σύνδεσμοι
* 

Κατηγορία:Νησιά της Ινδονησίας
Νίας

Το **Νίας** (ινδονησιακά: *Nias*) είναι νησί της Ινδονησίας. Έχει έκταση 4.771 χλμ² και 756.762 κατοίκους (2010). Μεγαλύτερη πόλη του νησιού είναι το Gunungsitoli με 125.566 κατοίκους (2010).

## Εξωτερικοί σύνδεσμοι
* 

Κατηγορία:Νησιά της Ινδονησίας
Ευδοκία Μακρεμβολίτισσα

Η **Ευδοκία η Μακρεμβολίτισσα** (1021 - 1096) ήταν η δεύτερη σύζυγος του Βυζαντινού αυτοκράτορα Κωνσταντίνου Ι' Δούκα (1059-67) και ύστερα του Ρωμανού Δ΄ Διογένη (1068-71). Γυναίκα προικισμένη με ομορφιά και ευφυΐα, έζησε σε κύκλο λογίων και ήταν συγγενής με τις μεγαλύτερες πνευματικές φυσιογνωμίες της εποχής της. Ήταν ανιψιά του Πατριάρχη Μιχαήλ Κηρουλάριου και ο Μιχαήλ Ψελλός την αποκαλεί επίσης ανιψιά του. 
## Ο δεύτερος γάμος
Ο αυτοκράτορας Κωνσταντίνος, πεθαίνοντας, άφησε κηδεμόνα των γιων του τη μητέρα τους Ευδοκία, θέτοντας της ως όρο, να μην ξαναπαντρευτεί. Η Ευδοκία όμως μετά παρέλευση επτά μηνών παντρεύτηκε τον στρατηγό Ρωμανό τον Διογένη 1068 με την αιτιολογία ότι το κράτος είχε ανάγκη από μια ισχυρή προσωπικότητα για την αντιμετώπιση του τουρκικού κινδύνου, ο οποίος απειλούσε την αυτοκρατορία.

## Μετά τη μάχη του Μάντζικερτ
Στην ενέργειά της αυτή αντέδρασε ο Ιωάννης Δούκας που είχε ορισθεί από τον αδελφό του Κωνσταντίνο Ι΄ Δούκα ως εγγυητής για τη διασφάλιση των δικαιωμάτων διαδοχής των τριών γιων του. Στην μάχη του Μάντζικερτ ο Ανδρόνικος Δούκας όχι μόνο έμεινε αδρανής αλλά διέδωσε ότι η εμπροσθοφυλακή είχε διαλυθεί με αποτέλεσμα  να προκληθεί πανικός και στη συνέχεια ν΄επακολουθήσει η ήττα και σύλληψη του ίδιου του αυτοκράτορα από τον Αλπ Αρσλάν. Μετά την ήττα  η φρουρά των Βάραγγων επαναστάτησε, ανακήρυξε αυτοκράτορα το Μιχαήλ Δούκα ως Μιχαήλ Ζ΄ και ανάγκασε την Ευδοκία να γίνει μοναχή και να κλεισθεί σε μοναστήρι του Βοσπόρου που η ίδια είχε ανοικοδομήσει, ύστερα από την τύφλωση και θανάτωση του Ρωμανού Διογένη.

Το 1078, μετά την παραίτηση τους γιου της, ο νέος αυτοκράτορας Νικηφόρος Γ΄ Βοτανειάτης τη ζήτησε σε γάμο αποβλέποντας στην ενίσχυση του θρόνου. Η Ευδοκία αρνήθηκε. Της δόθηκε ωστόσο η άδεια να επιστρέψει στην Κωνσταντινούπολη όπου πέρασε την υπόλοιπη ζωής της ασχολούμενη με τη μελέτη και τη συγγραφή. Έγραψε: *Ο πλόκαμος της Αριάδνης*, *Τι δει τας βασιλίδας ασκείν,* *Περί διαίτης μοναζουσών* κ.α. Πολλοί υποστηρίζουν ότι είναι η συγγραφέας και του αρχαιολογικού συγγράμματος Ιωνιάς «ήτοι συναγωγή θεών, ηρώων τε και των περί αυτούς μεταμορφώσεων, μύθων τε και αλληγοριών.»

## Παραπομπές

## Βιβλιογραφία
*Κώστας Κυριαζής, Ρωμανός Διογένης, εκδόσεις ΕΣΤΙΑ, 1998 ISBN 960-05-0596-9

Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί συγγραφείς
Κατηγορία:Βυζαντινοί του 11ου αιώνα
Μπαρτσελόνα ΣΚ

Η **Μπαρτσελόνα ΣΚ** (ισπανικά: *Barcelona SC*, λατινοαμετικανική προφορά *Μπαρσελόνα*, καστιλιανική προφορά *Μπαρθελόνα*), γνωστή και ως **Μπαρτσελόνα Γκουαγιακίλ**, είναι αθλητικός σύλλογος από το Εκουαδόρ, με έδρα την πόλη Γουαγιακίλ, ο οποίος είναι περισσότερο γνωστός για το ποδοσφαιρικό του τμήμα. Αυτό τον καιρό αγωνίζεται στη Σέριε Α του Εκουαδόρ, την κορυφαία κατηγορία του ποδοσφαίρου της χώρας.

Η Μπαρτσελόνα είναι η πλέον πετυχημένη ομάδα στο Εκουαδόρ, έχοντας κατακτήσει τη Σέριε Α συνολικά 14 φορές, κάτι που αποτελεί και αριθμό-ρεκόρ στην ιστορία του εγχώριου ποδοσφαίρου, ενώ είναι και η νυν πρωταθλήτρια έχοντας κατακτήσει τον τίτλο για την σεζόν 2012. Έχει, επίσης, κατακτήσει έξι τίτλους τοπικού χαρακτήρα (πέντε στη διάρκεια της επαγγελματικής εποχής του ποδοσφαίρου της χώρας), ενώ ήταν η πρώτη ομάδα από το Εκουαδόρ που έφτασε ως τους τελικούς του Κόπα Λιμπερταδόρες, κάτι που έχει πετύχει δύο φορές, χωρίς, ωστόσο, να έχει κερδίσει ούτε έναν από τους συνολικά τέσσερις αγώνες που έδωσε.

Η Μπαρτσελόνα ιδρύθηκε την 1η Μαΐου 1925, από τον Εουτίμιο Πέρες, έναν Ισπανό πρόσφυγα ο οποίος ονόμασε την ομάδα εμπνεόμενος από την ονομασία της πόλης καταγωγής του, της Βαρκελώνης. Έκτοτε, η Μπαρτσελόνα έχει καταφέρει να αναδειχτεί ως η πλέον δημοφιλής ομάδα στο Εκουαδόρ. Ο σύλλογος έχει μεγάλη αντιπαλότητα με την Εμελέκ, με τις αναμετρήσεις μεταξύ των δύο ομάδων να είναι γνωστές ως *"[[Κλάσικο ντελ Αστιγέρο|Ελ Κλάσικο ντελ Αστιγέρο]]"*. Η ομάδα δίνει τους εντός έδρας αγώνες της στο Εστάδιο Μονουμεντάλ Ισίδρο Ρομέρο Κάρμπο, το μεγαλύτερο γήπεδο στην χώρα.

Εκτός από το ποδόσφαιρο, ο σύλλογος διαθέτει τμήματα καλαθοσφαίρισης, μπόουλινγκ, πυγμαχίας, κολύμβησης, βόλεϊ, μπέιζμπολ, αμερικάνικου ποδοσφαίρου, αθλητισμού, αλλά και τένις. Το 2008, το τμήμα καλαθοσφαίρισής της αναδείχτηκε πρωταθλήτρια στο Εθνικό Πρωτάθλημα Καλαθοσφαίρισης του Εκουαδόρ.

## Παραπομπές


## Εξωτερικοί σύνδεσμοι
*  


Κατηγορία:Ιδρύσεις αθλητικών συλλόγων το 1925
Κατηγορία:Ιδρύσεις ποδοσφαιρικών ομάδων το 1925
Δήμος Γευγελής

Ο **Δήμος Γευγελής** (σλαβομακεδονικά: Општина Гевгелија, *Opština Gevgelija*) είναι δήμος στο νότιο μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Γευγελή ονομάζεται επίσης η πόλη στην οποία βρίσκεται η έδρα του Δήμου Γευγελής.

## Γεωγραφία
Ο Δήμος Γευγελής συνορεύει με:
*τον Δήμο Καβάνταρτσι στα δυτικά
*τον Δήμο Ντέμιρ Κάπιγια στα βόρεια
*τον Δήμο Βαλαντόβου στα νοτιοανατολικά
*τον Δήμο Βογδάντσας στα ανατολικά
*την Ελλάδα στα νότια.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Νοτιοανατολική Στατιστική Περιφέρεια (Βόρεια Μακεδονία)